CELEX: 22016D2197
Language: sk
Date: 2015-06-11 00:00:00
Title: Rozhodnutie Spoločného výboru EHP č. 162/2015 z 11. júna 2015, ktorým sa mení príloha XIII (Doprava) k Dohode o EHP [2016/2197]

15.12.2016   
               
               
                  SK
               
               
                  Úradný vestník Európskej únie
               
               
                  L 341/60
               
            ROZHODNUTIE SPOLOČNÉHO VÝBORU EHP
      č. 162/2015
      z 11. júna 2015,
      ktorým sa mení príloha XIII (Doprava) k Dohode o EHP [2016/2197]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie nariadenie Komisie (EÚ) č. 2015/187 zo 6. februára 2015, ktorým sa mení nariadenie (EÚ) č. 185/2010, pokiaľ ide o detekčnú kontrolu príručnej batožiny (1), sa má začleniť do Dohody o EHP.
               
            
                  (2)
               
               
                  Vykonávacie rozhodnutie Komisie C(2015) 561 zo 6. februára 2015, ktorým sa mení rozhodnutie Komisie C(2010) 774, pokiaľ ide o detekčnú kontrolu príručnej batožiny, sa má začleniť do Dohody o EHP.
               
            
                  (3)
               
               
                  Vykonávacie rozhodnutie Komisie C(2015) 984 z 19. februára 2015, ktorým sa mení rozhodnutie Komisie K(2010) 774 o ustanovení opatrení na vykonávanie spoločných základných noriem bezpečnostnej ochrany civilného letectva, pokiaľ ide o letecký náklad a letecké poštové zásielky prepravované do Únie, sa má začleniť do Dohody o EHP.
               
            
                  (4)
               
               
                  Príloha XIII k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Príloha XIII k Dohode o EHP sa mení takto:
      
                  1.
               
               
                  V bode 66he [nariadenie Komisie (EÚ) č. 185/2010] sa dopĺňa táto zarážka:
                  
                              „—
                           
                           
                              
                                 32015 R 0187: vykonávacie nariadenie Komisie (EÚ) č. 2015/187 zo 6. februára 2015 (Ú. v. EÚ L 31, 7.2.2015, s. 18).“
                           
                        
            
                  2.
               
               
                  V bode 66hf [rozhodnutie Komisie K(2010) 774 v konečnom znení] sa dopĺňajú tieto zarážky:
                  
                              „—
                           
                           
                              
                                 32015 D 0561: vykonávacie rozhodnutie Komisie C(2015) 561 zo 6. februára 2015, ktorým sa mení rozhodnutie Komisie K(2010) 774, pokiaľ ide o detekčnú kontrolu príručnej batožiny.
                           
                        
                              —
                           
                           
                              
                                 32015 D 0984: vykonávacie rozhodnutie Komisie C(2015) 984 z 19. februára 2015, ktorým sa mení rozhodnutie Komisie K(2010) 774 o ustanovení opatrení na vykonávanie spoločných základných noriem bezpečnostnej ochrany civilného letectva, pokiaľ ide o letecký náklad a letecké poštové zásielky prepravované do Únie.“
                           
                        
            Článok 2
      Znenie vykonávacieho nariadenia (EÚ) č. 2015/187 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 12. júna 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie.
      
         V Bruseli 11. júna 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 31, 7.2.2015, s. 18.
      
         (*1)  Ústavné požiadavky neboli oznámené.